**Συνέντευξη του Προέδρου του ΚΕΜΕΛ Μανώλη Χλουβεράκη στον δημοσιογράφο της Οικονομικής Επιθεώρησης κ. Λακασά**

**ΜΑΪΟΣ 2010**

# Κ Ε Μ Ε Λ «ΚΕΝΤΡΟ ΕΘΕΛΟΝΤΩΝ ΜΑΝΑΤΖΕΡ ΕΛΛΑΔΟΣ»

# ΠΩΣ ΚΑΙ ΓΙΑΤΙ ΔΗΜΙΟΥΡΓΗΘΗΚΕ

Το ΚΕΜΕΛ, Σωματείο μη κερδοσκοπικού χαρακτήρα, με την επωνυμία «ΚΕΝΤΡΟ ΕΘΕΛΟΝΤΩΝ ΜΑΝΑΤΖΕΡ ΕΛΛΑΔΟΣ» ιδρύθηκε στις αρχές του 2003 από ένα πυρήνα επιτυχημένων ανώτατων διευθυντικών στελεχών Ελληνικών και Διεθνών επιχειρήσεων, άνω των 50 ετών, που βρίσκονταν κοντά στο τέλος της επαγγελματικής τους σταδιοδρομίας είτε είχαν ήδη αποχωρήσει απο αυτή. Ο στόχος ήταν όλες οι γνώσεις και εμπειρίες που είχαν αποκτηθεί κατά την επαγγελματική σταδιοδρομία τους να μην πάνε χαμένες αλλά μέσω εθελοντικού έργου και χωρίς καμμιά αμοιβή να αποδοθούν στην κοινωνία προς όφελος αυτής.

Παρόμοιες οργανώσεις εθελοντών Μάνατζερς, τις οποίες το ΚΕΜΕΛ έχει με προσοχή μελετήσει, υπάρχουν και σε άλλες χώρες όπως το SCORE (Service Corps of Retired Executives) στις ΗΠΑ, το οποίο έχει 12.400 μέλη και από την ίδρυσή του το 1964 έχει βοηθήσει πάνω από 8.500.000 μικρές επιχειρήσεις αλλά και το ECTI στην Γαλλία με περισσότερα από 3.000 μέλη.

## ΣΚΟΠΟΣ

Ο σκοπός του ΚΕΜΕΛ είναι :

α) Να συμβάλλει στην κατανόηση και επίλυση κρίσιμων προβλημάτων της σύγχρονης ελληνικής κοινωνίας με την αναβάθμιση του ευρύτερου διαλόγου πάνω στα θέματα αυτά, καθώς και στην διάδοση και εφαρμογή των αρχών, αντιλήψεων και τεχνοτροπιών του σύγχρονου επιστημονικού μάνατζμεντ στον Ελληνικό χώρο.

β) Να προσφέρει για την επίτευξη των παραπάνω, **εθελοντικά και χωρίς αντάλλαγμα**, τη συσσωρευμένη και υψηλού επιπέδου επιχειρησιακή τεχνογνωσία και διοικητική εμπειρία των μελών του με την παροχή κατάλληλων συμβουλευτικών υπηρεσιών, σε επιλεγμένους κοινωνικούς φορείς, ιδιωτικούς, δημόσιους και τοπικής αυτοδιοίκησης, που δεν διαθέτουν επαρκή μέσα και πόρους ή κατάλληλες διαδικασίες για να επιτύχουν τους στόχους τους.

**ΚΡΙΤΗΡΙΑ ΕΠΙΛΟΓΗΣ ΤΩΝ ΜΕΛΩΝ**

Για την επίτευξη του σκοπού του ΚΕΜΕΛ είναι απαραίτητο τα μέλη του να είναι υψηλής επαγγελματικής κατάρτισης και μόρφωσης αλλά και με μεγάλη κοινωνική ευαισθησία. Προς τούτο τα μέλη του ΚΕΜΕΛ επιλέγονται με αυστηρά κριτήρια μερικά από τα οποία είναι τα εξής :

α) Να έχουν αποδεδειγμένη πρακτική εμπειρία τουλάχιστον είκοσι πέντε (25) ετών ως στελέχη επιχειρήσεων ή οργανισμών και κατά τη διάρκεια της σταδιοδρομίας τους αυτής να έχουν διατελέσει για διάστημα τουλάχιστον δέκα (10) ετών Διευθύνοντες Σύμβουλοι, Γενικοί Διευθυντές, ή Στελέχη πρώτης γραμμής σε μεγάλες εταιρίες στην Ελλάδα ή στο εξωτερικό.

β) Να έχουν την έξωθεν καλή μαρτυρία στην αγορά και στην κοινωνία τόσο για την αποτελεσματικότητα τους όσο και για την διαχειριστική τους ακεραιότητα.

γ) Να έχουν έντονο ενδιαφέρον για τους σκοπούς του ΚΕΜΕΛ και να είναι διατεθειμένοι να διαθέτουν ικανό χρόνο για την προώθηση των σκοπών του.

δ) Να έχουν την διάθεση του εθελοντισμού και της προσφοράς αφιλοκερδώς στο κοινωνικό σύνολο σε θέματα που άπτονται των τομέων εξειδίκευσης και τεχνογνωσίας τους.

Σήμερα το ΚΕΜΕΛ έχει 34 μέλη, αρκετοί από τους οποίους είναι ενεργοί

**ΑΡΧΕΣ ΤΟΥ ΚΕΜΕΛ**

Για την επίτευξη των σκοπών του και την διαφύλαξη της υπόστασης και εικόνας του στην κοινωνία το ΚΕΜΕΛ θέσπισε τις παρακάτω απλές αλλά σημαντικές αρχές:

1. Η συμμετοχή των μελών του είναι εθελοντική χωρίς καμμιά αμοιβή ή οποιαδήποτε ιδιοτέλεια. Οι πόροι του ΚΕΜΕΛ προέρχονται αποκλειστικά από τις συνδρομές και δωρεές των μελών του και μόνο από αυτές. Απαγορεύονται ρητά οποιεσδήποτε χορηγίες ή δωρεές από οποιονδήποτε ιδιώτη ή εταιρία ή οργανισμό.
2. Το ΚΕΜΕΛ λειτουργεί και παράγει έργο έχοντας πλήρη ανεξαρτησία από οποιεσδήποτε κυβερνητικές αρχές, πολιτικά κόμματα και επιχειρηματικά συμφέροντα.
3. Το ΚΕΜΕΛ δεν ανταγωνίζεται τους επαγγελματίες συμβούλους και γι’ αυτό τον λόγο απευθύνεται όπου δεν υπάρχουν τα μέσα και επαρκείς πόροι, ενώ η συμβολή του είναι καθαρά συμβουλευτική και πάντοτε σε στενή συνεργασία με τον αποδέκτη των υπηρεσιών του, ο οποίος έχει και την ευθύνη διαχείρισης και υλοποίησης του έργου.

**ΣΥΝΟΠΤΙΚΗ ΠΕΡΙΓΡΑΦΗ ΤΗΣ ΔΡΑΣΗΣ ΤΟΥ ΚΕΜΕΛ**

Ο εντοπισμός έργων και αποδεκτών υπηρεσιών του ΚΕΜΕΛ που να εντάσσονται στο αυστηρό πλαίσιο αρχών του, δεν ήταν ούτε είναι εύκολο γιατί πολλές φορές αντιμετωπίσθηκε με επιφυλακτικότητα λόγω του πρωτόγνωρου στην Ελληνική κοινωνία εγχειρήματος του ΚΕΜΕΛ.

Προκειμένου το ΚΕΜΕΛ να επιτύχει τον σκοπό του, να παραμείνει αυστηρά στις αρχές του αλλά και να εντοπίσει αποδέκτες των υπηρεσιών του για μέγιστο κοινωνικό όφελος, συχνά τα μέλη του είτε σε ολομέλειες είτε σε προσωπικές συναντήσεις συζητούν και διερευνούν τις σκέψεις και απόψεις επιφανών μελών της Ελληνικής κοινωνίας σχετικά με το ΚΕΜΕΛ και το έργο του, όπως πρώην υπουργών, βουλευτών, καθηγητών Πανεπιστημίων και επιχειρηματιών.

Σχετικά με το έργο του το ΚΕΜΕΛ έχει να επιδείξει:

* Την συνεισφορά του στην προώθηση του θεσμού της δωρεάς στην Ελληνική κοινωνία, αφού το ΚΕΜΕΛ απετέλεσε τον καταλύτη για την δημουργία του Σωματείου ΦΙΛΟΤΗΣ, του οποίου τα ιδρυτικά μέλη προέρχονται από μεγάλα και γνωστά ιδρύματα της χώρας μας
* Την υποστήριξη της δημιουργίας του θεσμού των HOSPICES (κέντρων ανακουφιστικής και παρηγορητικής αγωγής) στην Ελλάδα.
* Την αντιμετώπιση οργανωτικών θεμάτων κοινοφελών ιδρυμάτων.
* Την δημιουργία «Βέλτιστων Πρακτικών Απεικόνισης Οικονομικής Κατάστασης Μη Κερδοσκοπικών Οργανώσεων»
* Την συμμετοχή στην έρευνα του ισχύοντος θεσμικού πλαισίου και φορολογικών θεμάτων των Οργανώσεων της Κοινωνίας Πολιτών
* Την συμμετοχή στην δημιουργία Μοντέλου Οργάνωσης και Διοίκησης των Οργανώσεων της Κοινωνίας Πολιτών

Branding του ΚΕΜΕΛ

Από την αρχή του 2009 το ΚΕΜΕΛ αποφάσισε να εστιάσει το έργο του στην νεανική επιχειρηματικότητα και στους νέους επιχειρηματίες. Πιστεύεται πως αυτή η νέα εστιασμένη προσπάθεια του ΚΕΜΕΛ θα βοηθήσει στην δημιουργία νέων επιχειρήσεων, στην καλύτερη πορεία των μικρών επιχειρήσεων και στην δημιουργία νέων θέσεων εργασίας.

Σε εξέλιξη βρίσκονται συνεργασίες για βοήθεια και υποστήριξη οργανώσεων νέων επιχειρηματιών όπως με:

* Το Σωματείο Νέων Επιχειρηματιών “Young Leaders”
* Το OPEN COFFEE και το OPENFUND
* Τον ΕΛΛΗΝΙΚΟ ΣΥΝΔΕΣΜΟ ΝΕΩΝ ΕΠΙΧΕΙΡΗΜΑΤΙΩΝ – ΕΣΥΝΕ
* Την οργάνωση JADE Hellas (Ελληνική Ομοσπονδία Νεανικών Επιχειρήσεων)
* Το ΣΕΝ (Σωματείο Επιχειρηματικότητας Νέων) – σε παιδιά του Γυμνασίου – βασικές οικονομικές γνώσεις αλλά και στοιχεία επιχειρηματικότητας
* Με την AIESEC
* Επίσης το ΚΕΜΕΛ βοηθά μεμονωμένους νέους επιχειρηματίες που ζητούν την βοήθειά του.

……………………………………………………………………………………………………………………………………………………………………………………………………………………………

Πρακτικά μπορεί το ΚΕΜΕΛ να βοηθήσει είτε με παρουσιάσεις σε διάφορες οργανώσεις νεανικής επιχειρηματικότητας είτε με τον καθένα χωριστά.

Τα θέματα στα οποία θα μπορούσε να βοηθήσει είναι:

* Η σύνταξη ενός επιχειρησιακού σχεδίου BUSINESS PLAN με ενδεικτικό περιεχόμενο
* Βασικές Έννοιες & Σχεδιασμός Μάρκετινγκ
* Βασικά Θέματα Υποδομής/Λειτουργίας της επιχείρησης
* Βασικά Χρηματοοικονομικά Θέματα
* Πηγές χρηματοδότησης
* Απαιτούμενα κεφάλαια
* Ρευστότητα
* Προβλεπόμενες / μελλοντικές οικονομικές καταστάσεις (P&L, Balance

Sheet, Cash flow)

* Εξαγορές και συγχωνεύσεις επιχειρήσεων
* Αρχές εταιρικής και κοινωνικής ευθύνης
* Νεανική επιχειρηματικότητα και πράσινη ανάπτυξη
* Risk management